钦定古今图书集成/明伦汇编/官常典/第734卷 > 靳义
## 钦定古今图书集成/明伦汇编/官常典/第734卷 > 靳义

按《太平府志》：“义字处宜，河南人。至正十二年，守太平，
宽仁勤敏。溧水贼彭宾等寇郡地，由东路分兵陆抵
新市，水抵三湖，义募勇壮，列营栅要害，且战且抚。贼败降，境内晏然。岁癸巳，北郊产麦，一茎两岐，咸以为
惠政所召，陶安作文记之。乙未六月，明兵渡采石，入
北门。时守城万户万钧与达鲁花赤普里罕忽里俱”
奔溧水，耆士迎附，义溺水死之。事闻，嘉其节，命具棺
厚葬。